Publication: Magyar Közlöny
Issue: MK-2002-103 (Year: 2002, Number: 103)
Era: 1990-2004
Section: szóló 13/2002. (VII. 24.) IM rendelet 1. §-ának (2) bekezdésében meghatározott adatokat tartalmazza.
Paragraph Index: 769

(1) A bírósághoz érkezett iraton — az irat valamennyi példányán és mellékletén, az irat felzetén vagy az elsõ oldalán, elektronikus úton érkezett irat kinyomtatott példányán — az iroda az érkezés napján bélyegzõvel, jól olvashatóan feltünteti a bíróságot, az ügyszámot, az érkezés évét, hónapját és napját. Az iraton meg kell jelölni a példányok és a mellékletek számát, a csatolt pénz összegét, nemét, a mellékelt egyéb értéket, fontos iratot; az eredeti okiratot külön kell megjelölni. Ha a beadványban jelzett valamely melléklet, irat stb. hiányzik, ennek tényét is fel kell tüntetni. Az adatokat a lajstromvezetõ az irat elsõ példányán aláírja.

Source: https://magyarkozlony.hu/hivatalos-lapok/396440d15ef23bb208749cebdb99e04382d04317/dokumentumok/6c87cf811a0c835c8cfcf2c36c09e01c5e9d1036/letoltes